Нобэ
Африкэ Ипщэм щыщ лъэпкъхэу зи щхьэхуитыныгъэм щIэбэнхэр дэIыгъыным и дунейпсо махуэщ
Африкэм щыщ сабийм и дунейпсо махуэщ
1921 гъэм Аджарие АССР-р къызэрагъэпэщащ.
1925 гъэм тенджыз ФIыцIэ Iуфэм, Гурзуф щIыпIэм деж, къыщызэIуахащ «Артек» сабий центрыр. ИужькIэ ар хъуащ Совет Союзым и пионерхэм я зыгъэпсэхупIэ нэхъыщхьэ.
1930 гъэм Волгоград (Сталинград) трактор заводыр лажьэу яутIыпщащ.
1959 гъэм, зэрагъэпэщыжри, Москва къыщызэIуахыжащ СССР-м и ВДНХ-р — цIыхубэ хозяйствэм и ехъулIэныгъэхэр щагъэлъагъуэ унэр.
1963 гъэм япэ цIыхубз-космонавт Терешковэ Валентинэ «Восток-6» кхъухьым ису хьэршым лъэтащ.
1992 гъэм Урысейр Дунейпсо банкым хыхьащ.
1996 гъэм Урысейм президент хэхыныгъэхэр щекIуэкIащ. Абы щызэхэкIакъым а къулыкъур нэхъ зыхуэфащэр. Бадзэуэгъуэм и 3-м екIуэкIа етIуанэ Iыхьэм щызэпэщIэтащ Ельцин Борисрэ Зюганов Геннадийрэ. Iэ зыIэта псоми я процент 50-м щIигъум я дзыхь ирагъэзри, Урысейм и Президенту хахащ Ельцин Борис.
Совет дзэ къулыкъущIэ, Совет Союзым и Маршал, Совет Союзым и ЛIыхъужь, Югославиемрэ Болгариемрэ я ЛIыхъужь Толбухин Фёдор къызэралъхурэ илъэси 122-рэ ирокъу.
Социалист Лэжьыгъэм и ЛIыхъужь Хьэжмэт Хьэсэн къызэралъхурэ илъэс 85-рэ ирокъу.
Мэкъумэш щIэныгъэхэм я доктор, КъБКъМУ-м и профессор Къумахуэ Владимир и ныбжьыр илъэс 76-рэ ирокъу.
Къэрал лэжьакIуэ, «Роснано» ОАО-м и унафэщI Чубайс Анатолий и ныбжьыр илъэс 61-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градус 22 — 23-рэ, жэщым градус 16 — 18 щыхъунущ.
